BEGRUNDELSE

1. Den 1. april 1987 besluttede Kommissionen[1] at pålægge sine tjenestegrene at kodificere alle retsakter senest efter den tiende ændring af dem, idet den understregede, at dette var et minimumskrav, og at tjenestegrenene skulle bestræbe sig på at kodificere de tekster, de var ansvarlige for, med endnu kortere mellemrum for at sikre, at bestemmelserne var klare og lette at forstå.

2. En kodifikation[2] af Rådets forordning (Euratom) nr. 3954/87 af 22. december 1987 om fastsættelse af de maksimalt tilladte niveauer for radioaktivitet i levnedsmidler og foder som følge af nukleare ulykker eller andre tilfælde af strålingsfare, Kommissionens forordning (Euratom) nr. 944/89 af 12. april 1989 om fastsættelse af de maksimalt tilladte niveauer for radioaktivitet i mindre vigtige levnedsmidler som følge af nukleare ulykker eller andre tilfælde af strålingsfare og Kommissionens forordning (Euratom) nr. 770/90 af 29. marts 1990 om fastsættelse af de maksimalt tilladte niveauer for radioaktivitet i foder som følge af nukleare ulykker eller andre tilfælde af strålingsfare, blev iværksat af Kommissionen, og et forslag herom blev forelagt for den lovgivende myndighed[3]. Den nye forordning skulle træde i stedet for de forskellige retsakter, som var indarbejdet i den[4].

3. I sin udtalelse af 27. september 2007 fastslog den rådgivende arbejdsgruppe for de juridiske tjenester, der er nedsat i henhold til aftalen mellem institutionerne af 20. december 1994 om en hurtig arbejdsmetode ved officiel kodifikation af lovtekster[5], at det i punkt 2 nævnte forslag udelukkende bestod i en kodifikation uden ændringer af indholdet i de retsakter, der kodificeres.

4. Under lovgivningsproceduren, hvor det oprindelige kodifikationsforslag blev behandlet, blev det klart, at en bestemmelse i forslaget til kodificeret tekst indeholdt et forbehold om Rådets gennemførelsesbeføjelser, som ikke var begrundet i betragtningerne til forordning (Euratom) nr. 3954/87. I lyset af Domstolens dom af 6. maj 2008 i sag C-133/96 blev det anset for nødvendigt at indsætte en ny betragtning i den nye retsakt, som ophæver og afløser den nævnte forordning, for at begrunde dette forbehold om gennemførelsesbeføjelser. Eftersom indsættelsen af en sådan betragtning ville indebære en indholdsmæssig ændring og derfor gå videre end blot en kodifikation, blev det anset for nødvendigt at anvende punkt 8[6] i aftalen mellem institutionerne af 20. december 1994 om en hurtig arbejdsmetode ved officiel kodifikation af lovtekster, jf. den fælles erklæring, der er knyttet til dette punkt[7].

5. På den baggrund blev kodifikationen af forordning (Euratom) nr. 3954/87, forordning (Euratom) nr. 944/89 og forordning (Euratom) nr. 770/90 ændret til en omarbejdelse, hvorved den nævnte ændring kunne blive indarbejdet, og der blev forelagt et forslag herom for den lovgivende myndighed[8].

6. I sin udtalelse af 4. juni 2010 fastslog den rådgivende gruppe for de juridiske tjenester, jf. punkt 9 i den interinstitutionelle aftale af 28. november 2001 om en mere systematisk omarbejdning af retsakter[9], at det i punkt 5 nævnte forslag ikke indeholdt andre indholdsmæssige ændringer end dem, der er angivet som sådanne, og at forslaget, for så vidt angår kodificeringen af de uændrede bestemmelser i de tidligere retsakter med de nævnte indholdsmæssige ændringer, blot består i en kodificering af de eksisterende tekster uden nogen indholdsmæssig ændring af dem.

7. Under lovgivningsproceduren, hvor forslaget til omarbejdning blev behandlet, blev det klart, at visse gældende bestemmelser i forordning (Euratom) nr. 3954/87 nu var blevet uforenelige med de nye udvalgsprocedurer i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser. Det blev derfor besluttet at trække forslaget til omarbejdning tilbage og udarbejde et ændret forslag til forordning (Euratom) nr. 3954/87, som omfatter både en konsolidering af den og indarbejdning af de nye udvalgsprocedurer.

8. På grundlag af erfaringerne fra ulykkerne i kernekraftværkerne i Tjernobyl og især i Fukushima bestemmes det i det ændrede forslag, at Kommissionen bistås af afdelingen for Toksikologisk Sikkerhed i Fødevarekæden under Den Stående Komité for Fødevarekæden og Dyresundhed, som er omhandlet i artikel 58, stk. 1, i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed[10].

9. Når der henses til udviklingen i den primære og afledte ret i de seneste årtier, især fødevaresikkerhedsområdet under EUF-traktaten, og ønsket om, at al EU-lovgivning vedrørende betingelserne for import af fødevarer og foder fra tredjelande, som er berørt af en nuklear ulykke eller anden strålingsfare, er sammenhængende og skaber en sikker retsstilling, er det nødvendigt, at de foranstaltninger, der blev truffet på baggrund af situationen efter Tjernobyl-ulykken[11], bliver tilpasset til de ordninger for gennemførelsesbeføjelser og procedurer, der fastsættes i denne forordning. Dette kan i visse tilfælde også indebære en ændring af retsgrundlaget.

10. Det bør fremhæves, at den ekspertgruppe, der er omhandlet i Euratomtraktatens artikel 31, har fremsat en udtalelse den 21. november 2012, hvori den bekræfter sine konklusioner fra 1998 (Publication Radiation Protection 105), nemlig at de maksimalt tilladte niveauer, der er fastsat for nye ulykker, i forordning 3954/87 stadig gælder. Gruppen fandt dog også, at når Den Internationale Kommission for Strålebeskyttelse, ICRP, offentliggør ny videnskabelig viden om doser og risici, bør det kontrolleres, om det er påkrævet at revurdere disse niveauer. Derfor har Kommissionen ikke ændret disse maksimalt tilladte niveauer i sit ændrede forslag[12].

2013/0451 (NLE)

Forslag til

RÅDETS FORORDNING

om fastsættelse af de maksimalt tilladte niveauer for radioaktivitet i fødevarer og foder som følge af nukleare ulykker eller andre tilfælde af strålingsfare

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Atomenergifællesskab, særlig artikel 31 og 32,

under henvisning til forslag fra Europa-Kommissionen, udarbejdet efter indstilling fra en gruppe personer udpeget af Det Videnskabelige og Tekniske Udvalg blandt medlemsstaternes videnskabeligt sagkyndige[13],

under henvisning til udtalelse fra Europa-Parlamentet[14],

under henvisning til udtalelse fra Det Europæiske Økonomiske og Sociale Udvalg[15] og

ud fra følgende betragtninger:

(1) Rådets direktiv 96/29/Euratom[16] fastsætter grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling.

(2) Efter ulykken på kernekraftværket i Tjernobyl den 26. april 1986 strømmede store mængder radioaktive stoffer ud i atmosfæren og kontaminerede fødevarer og foder i helbredstruende grad i flere europæiske lande. Der er vedtaget foranstaltninger med henblik på at sikre, at visse landbrugsprodukter kun indføres på Unionens område i henhold til fælles arrangementer, som sikrer befolkningens sundhed, og som opretholder markedets enhed og forebygger fordrejning af samhandelen.

(3) Rådets forordning (Euratom) nr. 3954/87[17] fastsætter de maksimalt tilladte niveauer for radioaktiv kontaminering efter en nuklear ulykke eller andre tilfælde af strålingsfare, som kan medføre eller har medført væsentlig radioaktiv kontaminering af fødevarer og foder. Disse maksimalt tilladte niveauer er stadig i overensstemmelse med den seneste videnskabelige rådgivning, der er til rådighed på verdensplan i dag.

(4) Efter ulykken på atomkraftværket i Fukushima den 11. marts 2011 blev Kommissionen orienteret om, at indholdet af radioaktive nuklider i visse fødevarer med oprindelse i Japan oversteg de indgrebsværdier for fødevarer, der gælder i Japan. Da en sådan kontaminering kan udgøre en trussel mod folkesundheden og dyresundheden i Unionen, er der i overensstemmelse med udtalelse fra Den Stående Komité for Fødevarekæden og Dyresundhed vedtaget foranstaltninger i form af særlige betingelser for import af fødevarer og foder med oprindelse i Japan eller afsendt fra Japan.

(5) Det er nødvendigt at indføre en ordning, hvorved Det Europæiske Atomenergifællesskab får mulighed for i tilfælde af nukleare ulykker eller andre tilfælde af strålingsfare, som kan antages at ville medføre, eller som har medført væsentlig radioaktiv kontaminering af fødevarer og foder, at fastsætte maksimalt tilladte niveauer for radioaktiv kontaminering med henblik på at beskytte befolkningen.

(6) De maksimalt tilladte niveauer for radioaktiv kontaminering bør gælde for fødevarer og foder, der har oprindelse i Unionen eller importeres fra tredjelande, alt efter hvor den nukleare ulykke eller strålingsfaren er indtruffet, og omstændighederne derved.

(7) Kommissionen skal underrettes om en nuklear ulykke eller usædvanlige radioaktivitetsniveauer i henhold til Rådets beslutning 87/600/Euratom[18] eller i henhold til IAEA-konventionen af 26. september 1986 om hurtig anmeldelse af et kernekraftuheld.

(8) Eftersom der kan forekomme store variationer i spædbørns kost i deres første seks levemåneder, og da metabolismen hos spædbørn mellem seks og tolv måneder ikke er fuldt klarlagt, vil det være fordelagtigt at anvende en lavere grænse for de maksimalt tilladte niveauer i fødevarer til spædbørn i alle deres første tolv levemåneder.

(9) Med henblik på at lette tilpasningen af de maksimalt tilladte niveauer, især i lyset af den videnskabelige viden, bør samråd med den i traktatens artikel 31 omhandlede ekspertgruppe indgå i procedurerne for fastsættelse af de maksimalt tilladte niveauer.

(10) For at sikre, at fødevarer og foder, der ligger over de maksimalt tilladte niveauer, bør overholdelsen af disse niveauer sikres ved passende kontrolforanstaltninger.

(11) For at sikre ensartede betingelser for gennemførelsen af denne forordning, således at de tidligere fastsatte maksimalt tilladte niveauer bliver gyldige, bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[19].

(12) Undersøgelsesproceduren bør anvendes til vedtagelse af retsakter, som bringer tidligere fastsatte maksimalt tilladte niveauer for radioaktiv kontaminering af fødevarer og foder i anvendelse.

(13) Kommissionen bør vedtage gennemførelsesretsakter, der finder anvendelse straks, når det i behørigt begrundede tilfælde vedrørende strålingsfare, som kan antages at ville medføre, eller som har medført væsentlig radioaktiv kontaminering af fødevarer og foder, på grund af sagens hastende karakter er bydende nødvendigt —

VEDTAGET DENNE FORORDNING:

Artikel 1

I denne forordning fastsættes de maksimalt tilladte niveauer for radioaktiv kontaminering af fødevarer som specificeret i bilag I, de maksimalt tilladte niveauer i mindre vigtige fødevarer som specificeret i bilag II og de maksimalt tilladte niveauer for radioaktiv kontaminering i foder som specificeret i bilag III, under hvilke de kan markedsføres efter en nuklear ulykke eller andre tilfælde af strålingsfare, som må antages at ville medføre eller som har medført væsentlig radioaktiv kontaminering af fødevarer og foder, samt de procedurer, der bringer disse maksimalt tilladte niveauer i anvendelse.

Artikel 2

Definitioner

I denne forordning anvendes følgende definitioner:

1) "fødevarer": alle stoffer eller produkter, som, uanset om de er uforarbejdede eller helt eller delvis forarbejdede, er bestemt til eller med rimelighed må antages at skulle indtages af mennesker, herunder drikkevarer, tyggegummi og ethvert stof, herunder vand, der bevidst tilsættes fødevarer i forbindelse med deres fremstilling, tilberedning eller behandling; "fødevarer" omfatter ikke:

(a) foder

(b) levende dyr, medmindre de er forberedt til at blive markedsført med henblik på konsum

(c) planter, inden de høstes

(d) lægemidler i samme betydning som i artikel 1, nr. 2, i Europa-Parlamentets og Rådets direktiv 2001/83/EF[20]

(e) kosmetiske produkter i samme betydning som i artikel 2, stk. 1, litra a), i Europa-Parlamentets og Rådets forordning (EF) nr. 1223/2009[21]

(f) tobak og tobaksvarer i samme betydning som i Europa-Parlamentets og Rådets direktiv 2001/37/EF[22]

(g) narkotiske eller psykotrope stoffer i den betydning, hvori disse begreber anvendes i De Forenede Nationers Enkeltkonvention om narkotiske midler (1961) og De Forenede Nationers konvention om psykotrope stoffer (1971)

(h) restkoncentrationer og forureninger

2) "mindre vigtige fødevarer": fødevarer, som er af mindre betydning i den daglige kostplan, og som kun udgør et marginalt bidrag til befolkningens fødevareforbrug

3) "foder": alle stoffer eller produkter, herunder tilsætningsstoffer, som, uanset om de er uforarbejdede eller helt eller delvis forarbejdede, er bestemt til at skulle fortæres af dyr

4) "markedsføring": besiddelse af fødevarer eller foder med henblik på salg, herunder udbydelse til salg eller anden overdragelse, som finder sted mod eller uden vederlag, herunder selve salget og distributionen og andre former for overdragelse.

Artikel 3

1. Hvis Kommissionen — navnlig i overensstemmelse med enten Euratom-ordningen for hurtig udveksling af information i tilfælde af strålingsfare eller i henhold til IAEA-konventionen af 26. september 1986 om hurtig anmeldelse af et kernekraftuheld — modtager officielle oplysninger om uheld eller om andre tilfælde at strålingsfare, der godtgør, at de maksimalt tilladte værdier for fødevarer, mindre vigtige fødevarer eller foder må antages at blive nået eller er nået, vedtager den, hvis omstændighederne kræver det, en gennemførelsesforordning, som bringer de maksimalt tilladte niveauer i anvendelse. Den gennemførelsesretsakt vedtages efter undersøgelsesproceduren i artikel 5, stk. 2.

2. I behørigt begrundede tilfælde, hvor det på grund af sagens hastende karakter som følge af omstændighederne ved den nukleare ulykke eller den opståede strålingsfare er bydende nødvendigt, vedtager Kommissionen efter proceduren i artikel 5, stk. 3, en gennemførelsesforordning, der finder anvendelse straks.

3. Når Kommissionen udarbejder udkastet til den i stk. 1 og 2 nævnte gennemførelsesretsakt og drøfter det med det i artikel 5 omhandlede udvalg, tager den hensyn til de grundlæggende normer, som er fastlagt i overensstemmelse med traktatens artikel 30 og 31, herunder det princip, at alle eksponeringer skal holdes på så lavt et niveau, som det med rimelighed er muligt under hensyntagen til beskyttelsen af folkesundheden samt økonomiske og samfundsmæssige faktorer.

Artikel 4

1. Så snart Kommissionen vedtager en gennemførelsesforordning, som bringer maksimalt tilladte niveauer i anvendelse, må fødevarer og foder, der overskrider disse maksimalt tilladte niveauer, ikke markedsføres.

Ved anvendelsen af nærværende forordning anses fødevarer og foder, som indføres fra tredjelande, for markedsført, når de indføres på Fællesskabets toldområde, medmindre der er tale om en toldtransitprocedure.

2. Hver medlemsstat giver Kommissionen alle oplysninger vedrørende anvendelsen af denne forordning, især om tilfælde, hvor de maksimalt tilladte niveauer ikke er blevet overholdt. Kommissionen videregiver disse oplysninger til de øvrige medlemsstater.

Artikel 5

1. Kommissionen bistås af Den Stående Komité for Fødevarekæden og Dyresundhed, der er nedsat ved artikel 58, stk. 1, i Europa-Parlamentets og Rådets forordning (EF) nr. 178/2002[23]. Denne komité er et udvalg som omhandlet i forordning (EU) nr. 182/2011.

2. Når der henvises til dette stykke, anvendes artikel 5 i forordning (EU) nr. 182/2011.

3. Når der henvises til dette stykke, anvendes artikel 8 i forordning (EU) nr. 182/2011 sammenholdt med artikel 5 i samme forordning.

Artikel 6

For at sikre, at der i de maksimalt tilladte niveauer i bilag I, II og III bliver taget hensyn til alle nye eller supplerende vigtige data, der måtte blive tilgængelige, især med hensyn til den videnskabelige viden, fremsætter Kommissionen forslag om tilpasning af disse bilag efter at have rådført sig med den ekspertgruppe, der er omhandlet i artikel 31 i traktaten om oprettelse af Det Europæiske Atomenergifællesskab.

Artikel 7

Rådets forordning (Euratom) nr. 3954/87 samt Kommissionens forordning (Euratom) nr. 944/89 og nr. 770/90 ophæves.

Henvisninger til de ophævede forordninger gælder som henvisninger til nærværende forordning og læses efter sammenligningstabellen i bilag V.

Artikel 8

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

[…]

Formand

[1] KOM(87) 868 PV.

[2] Foretaget i henhold til meddelelsen fra Kommissionen til Europa-Parlamentet og Rådet - Kodificering af gældende fællesskabsret, KOM(2001) 645 endelig.

[3] KOM(2007) 302 endelig.

[4] Se bilag IV til dette forslag.

[5] EFT C 102 af 4.4.1996, s. 2.

[6] "Skulle det under den lovgivningsmæssige procedure vise sig nødvendigt at foretage indholdsmæssige ændringer og ikke blot en kodifikation, forelægger Kommissionen i givet fald det eller de nødvendige forslag med henblik herpå."

[7] "Europa-Parlamentet, Rådet og Kommissionen tager til efterretning, at Kommissionen, såfremt det skulle vise sig nødvendigt at foretage indholdsmæssige ændringer og ikke blot en kodifikation, i hvert enkelt tilfælde kan vælge, om den vil foreslå en omarbejdelse eller i stedet forelægge et særskilt forslag om ændring under opretholdelse af forslaget om kodifikation, hvori ændringen så efter sin vedtagelse vil blive indarbejdet."

[8] KOM(2010) 184 endelig.

[9] EFT C 77 af 28.3.2002, s. 1.

[10] EFT L 31 af 1.2.2002, s. 1.

[11] Senest Rådets forordning (EØF) nr. 733/2008 af 15. juli 2008 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl (kodificeret udgave) (EUT L 201 af 30.7.2008, s. 1) og Rådets forordning (EF) nr. 1048/2009 af 23. oktober 2009 om ændring af forordning (EF) nr. 733/2008 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl (EUT L 290 af 6.11.2009, s. 4).

[12] http://ec.europa.eu/energy/nuclear/radiation_protection/article_31_en.htm

[13] EUT C […] af ]…], s. […].

[14] EUT C […] af ]…], s. […].

[15] EUT C […] af ]…], s. […].

[16] Rådets direktiv 96/29/Euratom af 13. maj 1996 om fastsættelse af grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling (EFT L 159 af 29.6.1996, s. 1).

[17] Rådets forordning (Euratom) nr. 3954/87 af 22. december 1987 om fastsættelse af de maksimalt tilladte niveauer for radioaktivitet i levnedsmidler og foder som følge af nukleare ulykker eller andre tilfælde af strålingsfare (EFT L 371 af 30.12.1987, s. 11).

[18] Rådets beslutning 87/600/Euratom af 14. december 1987 om en fællesskabsordning for hurtig udveksling af information i tilfælde af strålingsfare (EFT L 371 af 30.12.1987, s. 76).

[19] EUT L 55 af 28.2.2011, s. 13.

[20] Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (EFT L 311 af 28.11.2001, s. 67).

[21] Europa-Parlamentets og Rådets forordning (EF) nr. 1223/2009 af 30. november 2009 om kosmetiske produkter (EUT L 342 af 22.12.2009, s. 59).

[22] Europa-Parlamentets og Rådets direktiv 2001/37/EF af 5. juni 2001 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer (EFT L 194 af 18.7.2001, s. 26).

[23] Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

BILAG I

MAKSIMALT TILLADTE NIVEAUER FOR RADIOAKTIV KONTAMINERING AF FØDEVARER

For fødevarer gælder følgende maksimalt tilladte niveauer:

|| Fødevare (Bq/kg)[1]

Spædbørnsmad[2] || Mejeriprodukter[3] || Andre fødevarer undtagen de mindre vigtige[4] || Flydende fødevarer[5]

Isotoper af strontium, især Sr-90 || 75 || 125 || 750 || 125

Isotoper af jod, især I-131 || 150 || 500 || 2 000 || 500

Alfaaktive plutonium- og transplutoniumisotoper, især Pu-239 og Am-241 || 1 || 20 || 80 || 20

Alle andre nuklider med en halveringstid på mere end 10 dage, især Cs-134 og Cs-137[6] || 400 || 1 000 || 1 250 || 1 000

_____________

BILAG II

MAKSIMALT TILLADTE NIVEAUER FOR RADIOAKTIV KONTAMINERING AF MINDRE VIGTIGE FØDEVARER

1. Liste med mindre vigtige levnedsmidler

KN-kode || Varebeskrivelse

0703 20 00 || Hvidløg (ferske og kølede)

0709 59 50 || Trøfler (ferske og kølede)

0709 99 40 || Kapers (ferske og kølede)

0711 90 70 || Kapers (foreløbigt konserverede, men ikke tilberedte til umiddelbar fortæring)

ex 0712 39 00 || Trøfler (tørrede, også snittede, knuste eller pulveriserede, men ikke yderligere tilberedte)

0714 || Maniokrod, arrowroot, saleprod, jordskokker, batater (søde kartofler) og lignende rødder og rodknolde med stort indhold af stivelse eller inulin, friske, kølede, frosne eller tørrede, hele eller snittede, også i form af pellets; marv af sagopalmer

0814 00 00 || Skaller af citrusfrugter eller meloner (herunder vandmeloner), friske, frosne, tørrede eller foreløbigt konserverede i saltlage, svovlsyrlingvand eller andre konserverende opløsninger

0903 00 00 || Maté

0904 || Peber af slægten Piper; krydderier af slægterne Capsicum eller Pimenta, tørrede, knuste eller formalede

0905 00 00 || Vanille

0906 || Kanel og kanelblomster

0907 00 00 || Kryddernelliker, modernelliker og nellikestilke

0908 || Muskatnød, muskatblomme og kardemomme

0909 || Anis, stjerneanis, fennikel, koriander, spidskommen og kommen; enebær

0910 || Ingefær, safran, gurkemeje, timian, laurbærblade, karry og andre krydderier

1106 20 || Mel og pulver af marv af sagopalmer, eller af rødder eller af rodknolde henhørende under pos. 0714

1108 14 00 || Maniokstivelse

1210 || Humle, frisk eller tørret, også formalet, pulveriseret eller som pellets; lupulin

1211 || Planter og plantedele (herunder frø og frugter), som hovedsagelig anvendes til fremstilling af parfumer, farmaceutiske produkter, insektbekæmpelsesmidler, afsvampningsmidler og lign., friske eller tørrede, også snittede, knuste eller pulveriserede

1301 || Schellak og lign.; vegetabilske karbohydratgummier, naturharpikser, gummiharpikser og oleoresiner (f.eks. balsamer)

1302 || Plantesafter og planteekstrakter; pektinstoffer, pektinater og pektater; agar-agar og andre planteslimer og gelatineringsmidler, også modificerede, udvundet af vegetabilske stoffer

1504 || Fedtstoffer og olier udvundet af fisk og havpattedyr, samt fraktioner deraf, også raffinerede, men ikke kemisk modificerede

1604 31 00 || Kaviar

1604 32 00 || Kaviarerstatning

1801 00 00 || Kakaobønner, hele eller brækkede, også brændte

1802 00 00 || Kakaoskaller, kakaohinder og andet kakaoaffald

1803 || Kakaomasse, også affedtet

2003 90 10 || Trøfler (tilberedt eller konserveret på anden måde end med eddike eller eddikesyre)

2006 00 || Grøntsager, frugter, nødder, frugtskaller og andre plantedele, tilberedt med sukker (afløbne, glaserede eller kandiserede)

2102 || Gær (levende eller inaktiv); andre inaktive encellede mikroorganismer (undtagen vacciner henhørende under pos. 3002); tilberedte bagepulvere

2936 || Provitaminer og vitaminer, naturlige eller syntetisk reproducerede (herunder naturlige koncentrater), derivater deraf, der hovedsagelig anvendes som vitaminer, samt indbyrdes blandinger af disse stoffer; opløsninger af disse produkter, uanset opløsningsmidlets art

3301 || Flygtige vegetabilske olier (også befriet for terpener), også i flydende eller fast form; resinoider; ekstraherede oleoresiner; koncentrater af flygtige vegetabilske olier i fedtstoffer, ikke-flygtige olier, voks eller lignende, fremkommet ved enfleurage eller maceration; terpenholdige biprodukter fra behandling af flygtige vegetabilske olier; vandfase fra vanddampdestillation af flygtige vegetabilske olier samt vandige opløsninger af sådanne olier

_____________

2. For de mindre vigtige fødevarer i listen i punkt 1 gælder følgende maksimalt tilladte niveauer

|| (Bq/kg)

Isotoper af strontium, især Sr-90 || 7500

Isotoper af jod, især I-131 || 20000

Alfaaktive plutonium- og transplutoniumisotoper, især Pu-239 og Am-241 || 800

Alle andre nuklider med en halveringstid på mere end 10 dage, især Cs-134 og Cs-137[7] || 12500

BILAG III

Maksimalt tilladte niveauer for radioaktiv kontaminering af foder

For foder gælder følgende maksimalt tilladte niveauer af cæsium-134 ogcæsium-137:

Dyr || Bq/kg[8] [9]

Svin || 1 250

Fjerkræ, lam, kalve || 2 500

Andre || 5 000

_____________

BILAG IV

Ophævede forordninger

Rådets forordning (Euratom) nr. 3954/87 || (EFT L 371 af 30.12.1987, s. 11)

Rådets forordning (Euratom) nr. 2218/89 || (EFT L 211 af 22.7.1989, s. 1)

Kommissionens forordning (Euratom) nr. 944/89 || (EFT L 101 af 13.4.1989, s. 17)

Kommissionens forordning (Euratom) nr. 770/90 || (EFT L 83 af 30.3.1990, s. 78)

_____________

BILAG V

Forordning (Euratom) nr. 3954/87 || Forordning (Euratom) nr. 944/89 || Forordning (Euratom) nr. 770/90 || Nærværende forordning

Artikel 1, stk. 1 || || || Artikel 1

|| Artikel 1 || || Artikel 1

Artikel 1, stk. 2 || || || Artikel 2

Artikel 2, stk. 1 || || || Artikel 3, stk. 1 og artikel 3, stk. 2

Artikel 2, stk. 2 || || || -

Artikel 3, stk. 1 || || || -

Artikel 3, stk. 2 || || || Artikel 3, stk. 3

Artikel 3, stk. 3 og 4 || || || -

Artikel 4 || || || -

Artikel 5, stk. 1 || || || Artikel 6

Artikel 5, stk. 2 || || || -

Artikel 6, stk. 1 || || || Artikel 4, stk. 1

Artikel 6, stk. 2 || || || Artikel 4, stk. 2

|| Artikel 2 || || Bilag II, punkt 2

--- || --- || Artikel 1 --- || Bilag III Artikel 5

Artikel 7 || || || -

--- || --- || --- || Artikel 7

Artikel 8 || || || Artikel 8

Bilag || || || Bilag I

|| Bilag || || Bilag II, punkt 1

|| || Bilag || Bilag III

--- || --- || --- || Bilag IV

--- || --- || --- || Bilag V

[1] Den værdi, som skal gælde for koncentrerede eller tørrede produkter, beregnes på grundlag af det rekonstituerede forbrugsklare produkt. Medlemsstaterne kan udforme henstillinger vedrørende betingelserne for fortynding for derved at sikre overholdelsen af de maksimalt tilladte niveauer, der er fastsat i denne forordning.

[2] Spædbørnsmad defineres som levnedsmidler bestemt til ernæring af spædbørn i de første tolv levemåneder, som fuldt ud dækker denne persongruppes ernæringsbehov, og som udbydes i detailsalgspakninger, der tydeligt er mærket med en af følgende betegnelser: "modermælkserstatning", "tilskudsblanding", "modermælkserstatning udelukkende baseret på mælk" eller "tilskudsblanding udelukkende baseret på mælk", jf. artikel 11 og 12 i Kommissionens direktiv 2006/141/EF.

[3] Mejeriprodukter defineres som produkter under følgende KN-koder, i givet fald med de tilpasninger, der senere måtte blive foretaget: 0401, 0402 (bortset fra 0402 29 11).

[4] Der er i bilag II en liste med mindre vigtige levnedsmidler og de tilsvarende værdier, der gælder for dem.

[5] Flydende fødevarer som defineret i kode 2009 og kapitel 22 i den kombinerede nomenklatur. Værdierne beregnes under hensyntagen til forbruget af ledningsvand, og de samme værdier bør anvendes for drikkevandsforsyninger.

[6] Kulstof-14, tritium og kalium-40 er ikke omfattet af denne gruppe.

[7] Kulstof-14, tritium og kalium-40 er ikke omfattet af denne gruppe.

[8] Disse niveauer skal medvirke til at sikre, at de maksimalt tilladte niveauer for fødevarer overholdes; de kan ikke i sig selv betragtes som værende en sikkerhed for, at niveauerne overholdes under alle omstændigheder, og de indskrænker ikke forpligtelsen til at kontrollere kontamineringsniveauet i animalske produkter bestemt til konsum.

[9] Disse niveauer gælder for forbrugsklare levnedsmidler.